Pojat dekkareina

Pojat dekkareina tai Konnien jäljillä (Hue and Cry) on Charles Crichtonin ohjaama brittiläinen elokuva vuodelta 1947. Siinä pojat jäljittävät rikollisliigan johtajaa, jonka huomaavat lähettävän salaisia viestejä alaisilleen viikoittain ilmestyvän sarjakuvalehden tekstiä muuntelemalla.

Elokuvaa pidetään ensimmäisenä lontoolaisen Ealing Studios -yhtiön maineikkaista komedioista, vaikka kyse on pikemminkin nuorten jännityselokuvasta. Aidoilla kuvauspaikoilla kuvattua elokuvaa pidetään nykyisin hyvänä dokumenttina Lontoon toisessa maailmansodassa kärsimistä vaurioista, koska niitä ei elokuvan kuvaushetkellä ollut vielä ehditty täysin korjata. 

Vuoden 1947 brittiläiset elokuvat
Brittiläiset nuortenelokuvat
Brittiläiset komediaelokuvat
Brittiläiset mustavalkoelokuvat